Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13405

5. Értéktartományok kerültek megadásra az elérhetőségi követelményekre, mivel ezek a követelmények az üzemeltetési szükségek függvénye, ami számos tényezőn alapszik, beleértve az üzemeltetés gyakoriságát, az időjárási környezetet, a kényszerkiesések nagyságát és időtartamát, az alternatív navigációs berendezések rendelkezésre állását, a radar lefedettséget, a forgalomsűrűséget és az ebből eredő üzemeltetési eljárásokat. A megadott alacsonyabb értékek azok a minimális használhatósági fok értékek, amelyeknél a rendszert gyakorlatilag hasznosnak véljük., de nem elegendőnek ahhoz, hogy a nem-Globális Navigációs Műhold Rendszer navigációs berendezéseket helyettesítse. Az útvonalnavigációra a megadott magasabb értékek kielégítők ahhoz, hogy a Globális Navigációs Műhold Rendszer legyen csak egy területen belül a navigációs berendezés. A megközelítésekre és az indulásokra a magasabb értékek vannak megadva, és ezek olyan repülőtereken való használhatósági követelményekre alapozottak, amelyeken nagy a forgalom, feltételezve a több futópályára-futópályáról történő üzemeltetést, de ehhez kapcsolódóan üzemeltetési eljárások biztosítják az üzemeltetések biztonságát (lásd a ”D”- Melléklet 3.5 pontját).

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes